ഇന്ധന നികുതി കുറയ്ക്കേണ്ടതില്ലെന്ന് സിപിഎം ജനങ്ങളെ കാര്യങ്ങള് ബോധ്യപ്പെടുത്തും ഇന്ധന നികുതി കേരളം കുറയ്ക്കേണ്ടതില്ലെന്ന് സിപിഎം സംസ്ഥാന സെക്രട്ടേറിയറ്റ്. ജനങ്ങളെ കാര്യങ്ങള് ബോധ്യപ്പെടുത്തും. കേന്ദ്രം അധിക നികുതി പിന്വലിക്കണമെന്നും സിപിഎം സംസ്ഥാന സെക്രട്ടേറിയറ്റ് ആവശ്യപ്പെട്ടു പെട്രോള്, ഡീസല് വില്പ്പന നികുതി കുറയ്ക്കില്ലെന്ന് ധനമന്ത്രി കെ എന് ബാലഗോപാല് നേരത്തെ തന്നെ വ്യക്തമാക്കിയിരുന്നു. നികുതി കുറയ്ക്കാന് കേരളത്തിന് പരിമിതിയുണ്ട്. സംസ്ഥാനം കടുത്ത സാമ്ബത്തിക പ്രതിസന്ധിയിലാണ്. പോക്കറ്റടിച്ചിട്ട് വണ്ടിക്കൂലി തിരിച്ചു കൊടുക്കുന്ന സമീപനമാണ് കേന്ദ്രത്തിന്റേതെന്നും ധനമന്ത്രി പരിഹസിച്ചിരുന്നു ്അതേസമയം സംസ്ഥാനവും ഇന്ധനനികുതി കുറയ്ക്കണമെന്ന് കെപിസിസി പ്രസിഡന്റ് കെ സുധാകരനും ബിജെപി സംസ്ഥാന പ്രസിഡന്റ് കെ സുരേന്ദ്രനും ആവശ്യപ്പെട്ടിരുന്നു.